בקיץ 2009 השתתפה אוסטרברג קלמארי בטורניר הבינלאומי האחרון שלה עם הנבחרת - אליפות אירופה שנערכה בפינלנד. את שלב הבתים של הטורניר סיימה פינלנד במקום הראשון, כשלזכותה שש נקודות, לאחר ניצחונות על דנמרק והולנד. ברבע הגמר של הטורניר, הפסידה הנבחרת הפינית 3-2 לאנגליה, והודחה מהטורניר. כמו בטורניר שנערך ארבע שנים לפני כן, גם הפעם כבשה אוסטרברג קלמארי שני שערים, והייתה לכובשת הפינית המצטיינת של האליפות.